CELEX: 62011TN0534
Language: sl
Date: 2011-10-10 00:00:00
Title: Zadeva T-534/11: Tožba, vložena 10. oktobra 2011 – Schenker proti Komisiji

3.12.2011   
            
            
               SL
            
            
               Uradni list Evropske unije
            
            
               C 355/26
            
         Tožba, vložena 10. oktobra 2011 – Schenker proti Komisiji
   (Zadeva T-534/11)
   2011/C 355/47
   Jezik postopka: nemščina
   
      Stranki
   
   
      Tožeča stranka: Schenker AG (Essen, Nemčija) (zastopniki: C. von Hammerstein, B. Beckmann in C. Munding, odvetniki)
   
      Tožena stranka: Evropska komisija
   
      Predloga
   
   Tožeča stranka predlaga, naj
   
               —
            
            
               se izpodbijano odločbo tožene stranke z dne 3. avgusta 2011 (SG.B/MKu/psi-Ares (2011)) razglasi za nično,
            
         
               —
            
            
               se toženi stranki naložijo stroški postopka.
            
         
      Tožbeni razlogi in bistvene trditve
   
   V podporo tožbe tožeča stranka v bistvu navaja štiri tožbene razloge.
   
               1.
            
            
               Prvi tožbeni razlog: manjkajoč konkreten in posamičen preizkus dokumentov
               Prvič, Komisija ni konkretno in posamično preizkusila dokumentov, navedenih v prošnji za dostop. Po mnenju tožeče stranke se Komisija ne bi smela opreti na splošno domnevo o razlogih za zavrnitev. S tem naj bi prezrla v sodni praksi razvita načela glede dostopa do dokumentov in pomen temeljne pravice dostopa do dokumentov iz člena 42 Listine o temeljnih pravicah.
            
         
               2.
            
            
               Drugi tožbeni razlog: očitna napaka pri uporabi izjem iz Uredbe (ES) št. 1049/2001 (1)
               
               Drugič, Komisija naj bi storila očitne napake pri uporabi izjem iz Uredbe št. 1049/2001. Komisija naj bi s preširoko uporabo izjem prezrla v sodni praksi razvita načela glede dostopa do dokumentov in pomen temeljne pravice dostopa do dokumentov iz člena 42 Listine o temeljnih pravicah. Tožeči stranki bi morala glede na temeljne pravice ter načelo preglednosti in načelo pravne države dovoliti kar najobsežnejši dostop do dokumentov.
            
         
               3.
            
            
               Tretji tožbeni razlog: kršitev načela sorazmernosti
               Tretjič, Komisija naj bi kršila načelo sorazmernosti, ker izjem, katerim je – nepravilno – pritrdila, ni pretehtala oziroma vsekakor ni ustrezno pretehtala glede na javni interes za razkritje zahtevanih dokumentov. Komisija naj bi zato prezrla, da javni interes za razkritje dokumentov občutno prevlada nad morebitnimi interesi za ohranitev tajnosti.
            
         
               4.
            
            
               Četrti tožbeni razlog: kršitev člena 42 Listine o temeljnih pravicah
               Četrtič, Komisija naj bi prezrla, da ima tožeča stranka vsekakor pravico – zajamčeno na podlagi člena 42 Listine o temeljnih pravicah – vsaj delnega dostopa do zahtevanih dokumentov. Komisija naj bi s tem, da je pavšalno in popolnoma zavrnila dostop, odvzela polni učinek pravici dostopa do dokumentov, ki je varovana kot temeljna pravica, ter Uredbi št. 1049/2001.
            
         
      (1)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije